Samuel Ajayi Crowther
Crowther alizaliwa mnamo mwaka 1809 huko Osogun (leo Jimbo la Oyo, Nigeria). Alipokuwa na umri wa miaka 12 yeye na familia yake walikamatwa katika shambulio la wavindaji wa watumwa kutoka kabila la Wafulani.   Aliuzwa kwa mabwana mbalimbali hatimaye kwa wafanyabiashara wa watumwa kutoka Ureno, waliomweka kwenye jahazi iliyolenga Amerika. Ila wakati wakati ule Uingereza iliwahi kuharamisha biashara ya watumwa na manowari 2 za Kiingereza zilifika kabla ya jahazi ya Kireno haijaondoka. Tarehe 7 Aprili 1822 watumwa wote walihamishwa kwenye manowari za Kiingereza wakapelekwa Sierra Leone.